**SIRTQI  TA’LIMGA QABUL TO‘G‘RISIDA MA’LUMOT**

Muhammad al-Xorazmiy nomidagi Toshkent axborot texnologiyalari universitetida sirtqi ta’lim 2018-2019 o‘quv yilidan boshlab, O‘zbekiston Respublikasi prezidentining tegishli qarori bilan tasdiqlangan qabul kvotalariga muvofiq sirtqi shakl hamda ikkinchi va undan keyingi oliy ta’limning sirtqi shakllarida olib boriladi.

Shuningdek, 2019-2020 o‘quv yilidan boshlab, O‘zbekiston  Respublikasi ta’lim muassasalariga o‘qishga qabul qilish buyicha Davlat komissiyasining 2019 yil 4 iyuldagi 12-son bayoni bilan tasdiqlangan “Iqtisodiyot tarmoqlarida kamida besh yil ish stajiga ega bo‘lgan fuqarolarni respublika oliy ta’lim muassasalarining sirtqi va kechki ta’lim shakliga suxbat natijalariga ko‘ra tabaqalashtirilgan to‘lov-kontrakt asosida o‘qishga qabul qilish tartibi”ga muvofiq, tavsiyanomaga ega fuqarolarni suhbat asosida o‘qishga qabul qilish yo‘lga qo‘yilgan.

**Joriy 2023-2024 o‘quv yilida sirtqi ta’lim shakliga quyidagi ta’lim yo‘nalishlariga talabalar qabul qilindi:**

60610500 – Kompyuter injiniringi (“Kompyuter injiniringi”);

60611000 – Telekommunikatsiya texnologiyalari (“Telekommunikatsiyalar”);

60610600 – Dasturiy injiniring.

**Bugungi kunda sirtqi ta’lim shaklida quyidagi ta’lim yo‘nalishlarida talabalar tahsil olmoqda:**

60610500 – Kompyuter injiniringi (“Kompyuter injiniringi”, “AT-Servis”, “Axborot

xavfsizligi”, “Multimedia texnologiyalari”);

60610600 – Dasturiy injiniring;

60611000 – Telekommunikatsiya texnologiyalari (“Telekommunikatsiyalar”,

“Teleradioeshittirish”, “Mobil tizimlar”);

[60611400](https://hemis.ubtuit.uz/student/special-edit?id=26) – Pochta aloqasi texnologiyasi;

[60320400](https://hemis.ubtuit.uz/student/special-edit?id=25) – Kutubxona -axborot faoliyati (faoliyat turlari bo‘yicha).

**Sirtqi (maxsus sirtqi) ta’limga o‘qishga qabul qilish:**

Universitet sirtqi ta’limiga talabalarni qabul qilish O‘zbekiston Respublikasi Vazirlar Mahkamasining  2017 yil 20-iyundagi 393-son qarori bilan tasdiqlangan Oliy ta’lim muassasalarining bakalavriatiga talabalarni o‘qishga qabul qilish to‘g‘risidagi nizomga muvofiq amalga oshiriladi.

Sirtqi shaklga - umumiy o‘rta (10-11-sinflar negizida), o‘rta maxsus, kasb-hunar ma’lumoti to‘g‘risidagi tegishli hujjatga ega bo‘lgan va test sinovlaridan (kirish imtihonlaridan) muvaffaqiyatli o‘tgan abiturientlar qabul qilinadi. (Test sinovlari Davlat test markazi tomonidan o‘tkaziladi);

Tavsiyanomaga ega bo‘lgan talabgorlarni sirtqi shaklga qabul qilish - O‘zbekiston  Respublikasi ta’lim muassasalariga o‘qishga qabul qilish buyicha Davlat komissiyasining tegishli qarori bilan tavsiyanoma beradigan tashkilotlar ro‘yxati tasdiqlanadi. Iqtisodiyot tarmoqlarida kamida besh yil ish stajiga ega bo‘lgan tegishli vazirlik, idora va yirik xo‘jalik birlashmalarining tavsiyanomasiga ega bo‘lgan talabgorlar suhbat natijalariga ko‘ra tabaqalashtirilgan (bazaviy to‘lov-kontrakt miqdorining ikki barobari) to‘lov-kontrakt asosida o‘qishga qabul qilinadi. (Suhbat komissiyasi universitet tomonidan tashkil etiladi).

Ikkinchi va undan keyingi oliy ma’lumot berishning sirtqi shakliga - oliy ma’lumotga ega bo‘lgan (agar xorijiy oliy ta’lim muassasasini tugatgan bo‘lsa, oliy ma’lumot to‘g‘risidagi hujjati belgilangan tartibda tan olingan (nostrifikatsiya qilishgan) bo‘lishi kerak) va test sinovlaridan (kirish imtihonlaridan yoki kasbiy suhbatdan) muvaffaqiyatli o‘tgan abituriyentlar qabul qilinadi. (Kirish sinovlari tegishli vazirliklar bilan kelishilgan holda universitet tomonidan tashkil etiladi).

**Sirtqi (maxsus sirtqi) ta’limda o‘qish muddatlari:**

Sirtqi shaklda - 5 yil;

Suhbat asosidagi sirtqi shaklda - 5 yil;

Ikkinchi va undan keyingi oliy ta’lim negizidagi sirtqi shaklda - kamida 4 yil. Bunda, o‘qish o‘quv rejalaridagi fanlar farqidan qat’i nazar, bakalavriat ta’lim yo‘nalishining  2-kursidan boshlanadi.